આ પ્રસંગે લગભગ 300થી 400 નાગરિકો ઉપસ્થિત રહેવાની ધારણા છે. છેલ્લાં આઠ વર્ષની ભવ્ય સફળતા અને સમુદાયના ખૂબ જ બહોળા પ્રતિસાદને અનુલક્ષીને સંસ્થા ફરી એક વાર આ ઉજવણી કરી રહી છે, જેમાં સાંસ્કૃતિક પ્રવૃત્તિઓ, ડાન્સ પરફોર્મન્સ, પરંપરાગત ભારતીય નૃત્યો, દેશભક્તિનાં ગીતો, બાળકો માટેની પ્રવૃત્તિઓ, લાઇવ મ્યુઝિક, ડીજે વગેરેનો સમાવેશ કરવામાં આવ્યો છે. લાઇવ ડીજે અને મ્યુઝિક ડીજે દર્શન (નોર્થ બ્રન્સવિક) રજૂ કરશે. હીના ટેટૂ, ફેસ પેઇન્ટિંગ, બાળકો માટે અનેકવિધ રમતો રજૂ કરાશે. પરંપરાગત ભારતીય સ્વાદીષ્ટ વ્યંજનોનો આસ્વાદ પણ માણી શકાશે.